cyanic-selkie/wikianc huggingface dataset:
গোবিন্দপদ দত্ত
বিপ্লবী আন্দোলন
বিপ্লবী অনন্তহরি মিত্রে র ফাঁসি ও প্রমোদরঞ্জন সেনগুপ্ত র বিলাত গমনের পরে কৃষ্ণনগরের ছাত্র-যুব সমাজে বিপ্লবী আন্দোলনে তিনি অন্যতম নেতার ভূমিকায় আসেন। কৃষ্ণনগরে সাধনা লাইব্রেরি ও দরিদ্র ভান্ডারকে কেন্দ্র করে যে আন্দোলন গড়ে ওঠে তিনিই ছিলেন তার প্রধান চালিকাশক্তি। একাধারে বঙ্গীয় প্রাদেশিক কমিটির সদস্য ও জেলা কংগ্রেসের সহ- সম্পাদক ছিলেন। ছাত্র-যুব সমিতি ও স্বেচ্ছাসেবক বাহিনীরও অন্যতম প্রতিষ্ঠাতা। আইন অমান্য আন্দোলনের অংশগ্রহণের প্রস্তুতি চলছিল জেলা জুড়ে, এমতাবস্থায় চট্টগ্রাম অস্ত্রাগার লুন্ঠনে র কারণে সারা বাংলার বিপ্লবীদের সাথে তিনিও বন্দী হন। বিনা বিচারে তারই সাথে বন্দী ছিলেন তারকদাস বন্দ্যোপাধ্যায়, তারাদাস মুখোপাধ্যায়, মহাদেব সরকার প্রমুখ। তাকে কৃষ্ণনগর, দমদম স্পেশাল জেল, হিজলী বন্দীশালায় থাকতে হয়েছে। ১৯৩১ এর ১৬ সেপ্টেম্বর হিজলি ডিটেনশন ক্যাম্পে র কুখ্যাত গুলিচালনার ঘটনায় সন্তোষ কুমার মিত্র ও তারকেশ্বর সেনগুপ্ত শহীদ হন। গুলিতে গোবিন্দপদ দত্ত মারাত্মক আহত হয়েছিলেন। তার বাম হাত কেটে বাদ দিতে হয়। এর পর থেকে তার শরীরের অবনতি ঘটে। অসুস্থ অবস্থায় মুক্তি পান।
প্রতিজ্ঞাত দেশ
প্রতিজ্ঞাত দেশ (הארץ המובטחת, ha'aretz hamuvtakhat; أرض الميعاد), যা দুগ্ধমধুপ্রবাহী দেশ নামেও পরিচিত, হল তানাখ (হিব্রু বাইবেল বা পুরাতন নিয়ম) অনুসারে সেই দেশ যেটির ব্যাপারে ঈশ্বর অব্রাহাম ও তাঁর বংশধরদের কাছে প্রতিজ্ঞা করেছিলেন এবং পরবর্তীতে তা প্রদান করেছিলেন। আধুনিক পরিপ্রেক্ষিতে প্রতিজ্ঞাত দেশ কথাটি একটি চিত্র বা ধারণা প্রকাশ করে যা ইহুদি জাতির আবাসভূমি এবং পরিত্রাণ ও মুক্তির সাথে সম্পর্কিত। এছাড়াও এই ভূমির কথা কুরআনেও উল্লেখ রয়েছে এবং মুসলিমদের কাছেও এটি তাদের প্রতিশ্রুত ভূমি বা পবিত্র ভূমি।
ঈশ্বর সর্বপ্রথম অব্রাহামের নিকট দিব্য করেন :
সেই দিন সদাপ্রভু অব্রামের সহিত নিয়ম স্থির করিয়া কহিলেন, “আমি মিসরের নদী অবধি মহানদী, ফরাৎ নদী পর্যন্ত এই দেশ তোমার বংশকে দিলাম; কেনীয়, কনিষীয়, কদমোনীয়, হিত্তীয়, পরিষীয়, রফায়ীয়, ইমোরীয়, কনানীয়, গির্গাশীয় ও যিবূষীয় লোকদের দেশ দিলাম।”
তিনি পরবর্তীতে অব্রাহামের পুত্র ইস্‌হাক এবং এরপর ইস্‌হাকের পুত্র যাকোবের  নিকট তাঁর প্রতিশ্রুতি রক্ষা করেছিলেন। যাত্রাপুস্তকের বর্ণনা অনুযায়ী প্রতিজ্ঞাত দেশের সীমা সূফসাগর অবধি পলেষ্টীয়দের সমুদ্র পর্যন্ত, এবং প্রান্তর অবধি ফরাৎ নদী পর্যন্ত নিরূপিত হয় । মোশির নেতৃত্বে মিসর দেশ থেকে যাত্রার পর ইস্রায়েলীয়রা কনান দেশের ক্ষুদ্র অংশ এবং যর্দন নদীর পূর্বাংশ বিজয় ও দখল করেছিল । দ্বিতীয় বিবরণ এই দখলকে ঈশ্বরের প্রতিশ্রুতি পূরণ হিসাবে উপস্থাপন করে । মোশি ঈশ্বরের প্রকৃত প্রতিজ্ঞার সীমানার ব্যাপারে চিন্তাভাবনা করে পূর্বানুমান করেছিলেন যে ঈশ্বর পরবর্তীকালে ইস্রায়েলীয়দের দেশ প্রদান করতে পারেন – যদি তারা নিয়মের প্রতি অনুগত থাকে ।
প্রতিজ্ঞাত দেশের ধারণাটি সিয়োনবাদের মূল ভিত্তি, যার বক্তব্য অনুসারে আধুনিক ইহুদিরা হল ইস্রায়েলীয় ও মকাবীয়দের উত্তরসূরী, ফলে এর মাধ্যমে তারা তাদের “জাতীয় জন্মভূমি” পুনঃপ্রতিষ্ঠার অধিকার লাভ করে। ফিলিস্তিনিরাও নিজেদের ইস্রায়েলীয় ও মকাবীয়সহ ফিলিস্তিন অঞ্চলে বসবাসকারী অন্যান্য জাতিগোষ্ঠীর বংশধর বলে দাবি করে।
আফ্রিকান-আমেরিকান আধ্যাত্মিকরা দাসত্ব থেকে রক্ষা পাওয়ার জন্য “প্রতিজ্ঞাত দেশের” চিত্রকে স্বর্গ হিসাবে কল্পনা করত যেখানে প্রায়শই মৃত্যুর মাধ্যমে পৌঁছানো যায়। এই চিত্র ও ধারণাটি বিভিন্ন জনপ্রিয় সংস্কৃতি, বক্তৃতা ও ভাষণেও আবির্ভূত হয়, যেমন, মার্টিন লুথার কিংয়ের ১৯৬৮ সালের “আমি পর্বতচূড়ায় গিয়েছি” ভাষণে:
গুয়াহাটি আন্তর্জাতিক শিশু চলচ্চিত্র উৎসব
প্রথম গুয়াহাটি আন্তর্জাতিক শিশু চলচ্চিত্র উৎসব
প্রথম গুয়াহাটি আন্তর্জাতিক শিশু চলচ্চিত্র উৎসব ২০১৯ সাল ১৯ জানুয়ারি থেকে ২১ জানুয়ারি শ্রীমন্ত শংকরদেব কলাক্ষেত্রে অনুষ্ঠিত হয়েছিল। মুখ্যমন্ত্রী সর্বানন্দ সোনোয়াল এই উৎসব উদ্বোধন করেছিলেন। এই উৎসবের উদ্বোধনী ছবি ছিল নীল মাধব পাণ্ডার হালকা। এখানে তিন দিনে ২৩টি দেশের ৫০টি ছবি প্রদর্শিত হয়। সাথে দৃষ্টিহীনদের জন্য বিশেষভাবে সন্তোষ শিবণের হ্যালো প্রদর্শিত হয়। ২১ জানুয়ারির সন্ধ্যে প্রধান চলচ্চিত্র রূপে প্রদর্শিত হয় উৎপল বরপূজারীর জাতীয় চলচ্চিত্র পুরস্কার বিজয়ী ঈশু। এই চলচ্চিত্রসমূহ উপগ্রহর মাধ্যমে ধুবুরী, শদিয়া, শিলচর, চরাইদেউ, ধেমাজি এবং বঙাইগাঁওতেও সম্প্রচারণ করার ব্যবস্থা করা হয়েছিল।
পাকিস্তানে সুফিবাদ
পাকিস্তান এবং অবশিষ্ট দক্ষিণ এশিয়ায় সুফিবাদের একটি উজ্জলতম ইতিহাস পরিলক্ষিত হয়। প্রায় ১০০০ বছর ধরে এই অঞ্চলে সুফিবাদ বিকশিত হয়ে আসছে। সুফিবাদের উপস্থিতি একটি স্বতন্ত্র সত্ত্বা যা দক্ষিণ এশিয়া জুড়ে ইসলামের প্রচারে অগ্রগামী ভূমিকা পালন করে। ৭ম শতাব্দির শুরুর দিককার ইসলামের প্রবেশদ্বারকে অনুসরণ করে, দিল্লি সালতানাতের দশম এবং একাদশ শতাব্দিতে সুফিদের লুক্কায়িত আধ্যাত্বিকতাবাদ আরো দৃশ্যমান হয়ে উঠে।
জন পেম্বারটন
জন স্টিথ পেম্বারটন (জুলাই ৮, ১৮৩১ – আগস্ট ১৬, ১৮৮৮) হলেন একজন আমেরিকান ঔষধ প্রস্তুতকারক। তিনি কোকা-কোলা পানীয়ের আবিষ্কারের জন্য বিশ্বজুড়ে পরিচিত।
কোকা-কোলা আবিষ্কার
১৮৬৫ সালের এপ্রিল মাসে, কলম্বাসের যুদ্ধে জন পেম্বারটন তার বুকে তরবারির আঘাত পান। এই ক্ষতর ব্যাথা থেকে বাঁচতে তিনি মরফিনে আসক্ত হয়ে পড়েন।  ১৮৬৬ সালে, তার এই আসক্তি থেকে বাঁচার জন্য তিনি নানান পরীক্ষা-নিরিক্ষা শুরু করেন। তিনি ব্যাথানাশক ঔষুধ নিয়েও পরীক্ষা শুরু করেন যা ছিল আফিমমুক্ত এবং মরফিনের মতো কার্যকরী।   এরপর আরো নানান পরীক্ষার পর জন পেম্বারটন কোকা-কোলার ফর্মুলা আবিষ্কার করেন।
লিবিথিয়া লেপিটা
কমন বিক্(বৈজ্ঞানিক নাম: Libythea lepita (Moore)) প্রজাতি এশিয়ায় প্রাপ্ত ব্রাশ ফুটেড অথবা নিমফ্যালিডি (Nymphalidae) গোত্র ও 'লাইবিথেনি' (Libytheinae) উপ-গোত্রের অন্তর্ভুক্ত প্রজাপতি। ভারতএর বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত।
আকার
কমন বিক্ এর প্রসারিত অবস্থায় ডানার আকার ৪৫-৫০ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত কমন বিক্ এর উপপ্রজাতি হল-
বিস্তার
ভারতএ (জন্মু-কাশ্মীর থেকে অরুণাচল প্রদেশ, উত্তর-পূর্ব ভারত এবং দক্ষিন ভারত), শ্রীলঙ্কা, পাকিস্তান, নেপাল, ভুটান এবং মায়ানমার এর বিভিন্ন অঞ্চলে দেখা যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
কমন বিক্‌ প্রজাতি নিম্নলিখিত ভাবে ইউরোপিয়ান বিক্‌ (Libythea celtis) প্রজাতি থেকে ভিন্নতর।
ডানার উপরিতল : ডানার উপরিপৃষ্ঠের মূল রঙ হালকা কালচে বাদামী বর্নের।
কমন বিক্‌ এর সামনের ডানার সেল অথবা প্রকোষ্ঠ এর অন্তর্গত কমলা-হলুদ ডানার গোড়া থেকে এর দুই-তৃতীয়াংশ দৈর্ঘ্য অবধি অপেক্ষাকৃত কম চওড়া এবং শেষভাগে হঠাৎ সেল এর শীর্ষের দিকে সমকৌনিক ভাবে উঠে গেছে। ডিসকাল অংশের নিম্নভাগের ছোপটি কমন বিক্‌ এ অনুপস্থিত এবং ডিসকাল অংশের উপরের ভাগের বড় ছোপটি কতকটা হীরকাকৃতির, কোস্টার নিচের সাদা ছোপ এবং প্রি-এপিকাল ছোপ তীর্যকভাবে অবস্থিত। সাব-এপিকাল (অ্যাপেক্স এর নিম্নভাগ) ছোপটির নিম্নভাগ কমলা হলুদ এবং উপরিভাগ সাদা বর্নের হয়।
পিছনের ডানার উপরিভাগের পোস্ট-ডিসকাল কমলা পটিটি অপেক্ষাকৃত সরু এবং একটি ছোট বন্ধনীর সৃষ্টি করেছে যা বক্র নয়, তবে ২ নং শিরা থেকে ৬ নং শিরা পর্যন্ত তীর্যকভাবে বিস্তৃত। কাদাচিৎ কোন কোন নমুনার ক্ষেত্রে উক্ত বন্ধনীর উপরদিকে ৬ নং শিরামধ্যে একটি বিচ্ছিন্ন কমলা ছোপ চোখে পড়ে।
শুঙ্গ, মাথা, বক্ষদেশ এবং উদর ইউরোপিয়ান বিক্‌ এর অনুরূপ।
ধর্মপুর ইউনিয়ন, সাতকানিয়া
ধর্মপুর বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
আয়তন
ধর্মপুর ইউনিয়নের আয়তন ১৬২৬ একর (৬.৫৮ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী ধর্মপুর ইউনিয়নের লোকসংখ্যা ১১,১৯১ জন। এর মধ্যে পুরুষ ৫,৮৬৬ জন এবং মহিলা ৫,৩২৫ জন।
অবস্থান ও সীমানা
সাতকানিয়া উপজেলার উত্তর-পূর্বাংশে ধর্মপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের পশ্চিমে কালিয়াইশ ইউনিয়ন ও কেঁওচিয়া ইউনিয়ন, দক্ষিণে কেঁওচিয়া ইউনিয়ন ও বাজালিয়া ইউনিয়ন, পূর্বে সাঙ্গু নদী ও দোহাজারী পৌরসভা এবং উত্তরে সাঙ্গু নদী ও দোহাজারী পৌরসভা অবস্থিত।
ইতিহাস
প্রশাসনিক সুবিধার্থে ১৯৭৩ সালে ধর্মপুর ইউনিয়ন বাজালিয়া থেকে ভাগ হয়ে নতুন ইউনিয়ন হিসেবে প্রতিষ্ঠা লাভ করে।
প্রশাসনিক কাঠামো
ধর্মপুর ইউনিয়ন সাতকানিয়া উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
শিক্ষা ব্যবস্থা
ধর্মপুর ইউনিয়নের সাক্ষরতার হার ৪৯.৭২%। এ ইউনিয়নে ২টি মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
যোগাযোগ ব্যবস্থা
ধর্মপুর ইউনিয়নে যোগাযোগের প্রধান ২টি সড়ক বাজালিয়া-দোহাজারী সড়ক ও কালিয়াইশ-ধর্মপুর সড়ক। প্রধান যোগাযোগ মাধ্যম সিএনজি চালিত অটোরিক্সা।
ধর্মীয় উপাসনালয়
ধর্মপুর ইউনিয়নে ১৫টি মসজিদ, ৪টি ঈদগাহ ও ১৭টি মন্দির রয়েছে।
খাল ও নদী
ধর্মপুর ইউনিয়নের উত্তর ও পূর্ব সীমান্ত দিয়ে বয়ে চলেছে সাঙ্গু নদী। এছাড়া এ ইউনিয়নের অভ্যন্তরে প্রবাহিত হচ্ছে গড়ল খাল এবং উট্ট্যার খাল।
হাট-বাজার
ধর্মপুর ইউনিয়নের প্রধান ২টি হাট/বাজার হল চক্রবর্তী হাট এবং বিশ্বাস হাট।
গ্রীককেন্দ্রিকতা
গ্রীককেন্দ্রিকতা বলতে গ্রীক জাতি এবং গ্রীক সভ্যতাকে কেন্দ্র করে গড়ে ওঠা বিশ্বদর্শনকে বোঝায়। এই বিশ্বদর্শন অনুমান করে নেয় যে গ্রীকরা বিশ্ব ইতিহাসে ছিল অনন্য এক জাতি এবং গ্রীক সভ্যতাটি মূলত অন্য কোনো সভ্যতার সহায়তা ছাড়াই উদ্ভূত হয়েছে। এই জাতীয় অনুমানকে অবশ্য সাম্প্রতিককালে প্রায়শই প্রশ্নবিদ্ধ করা হচ্ছে।
ব্যাখ্যা
হাতুন আল-ফাসির মতে, গ্রীককেন্দ্রিকতা হলো ‘ইতিহাসের এমন এক দৃষ্টিভঙ্গি যা গ্রীক বিশ্বকে সভ্য মহাবিশ্বের কেন্দ্রে স্থাপন করে’। ওয়ের্নার জিগার বর্তমান ইউরোপীয় সংস্কৃতির অগ্রগতিতে গ্রীক প্রভাবের চিত্রায়নে ‘গ্রীককেন্দ্রিকতা’ শব্দটি ব্যবহার করেছেন। তিনি যুক্তি দিয়েছিলেন যে ইউরোপীয় ইতিহাস সর্বদাই গ্রিসকে কেন্দ্র করে শুরু হওয়া উচিত। কারণ তার মতে, গ্রীসের সাথে পশ্চিমা বিশ্ব ‘শারীরিক ও বৌদ্ধিকভাবে’ অঙ্গীভূত। ঐতিহাসিক বিশ্লেষণ ও অনুপ্রেরণার জন্য ইউরোপের সর্বদাই গ্রীসের কাছে ফিরে যাওয়া উচিত বলেও তিনি মনে করতেন। যেহেতু তার মতে একমাত্র ‘গ্রীককেন্দ্রিক জগতই’ প্রকৃত ‘আদর্শ’ ধারণ করে এবং যেহেতু  ইউরোপের ‘জাগতিক ও আধ্যাত্মিক’ যাত্রা গ্রীসেই শুরু হয়। নাসোস ভায়েনাসের মতে, গ্রীককেন্দ্রিকতাকে একটি ‘প্রত্যয় হিসেবে দেখা যেতে পারে যা গ্রীক উপাদানটির স্বতন্ত্রতা এবং এর বাইরের সমস্ত কিছুর উপর এর শ্রেষ্ঠত্ব দাবি করার পাশাপাশি সাধারণত এটিকে উচ্চতম মানের স্তরে নিয়ে যায়’। ভায়েনাস যুক্তি দিয়েছিলেন যে এটি বরং এক ধরনের ঐতিহ্যবাদ যা একটি ‘নিরব গ্রীক ঐতিহ্য’  আবিষ্কারের কথা বলে। হেইনরিক ফন স্টাডেন গ্রীককেন্দ্রিকতাকে এক ধরনের ‘জ্ঞানতাত্ত্বিক সুবিধা’ হিসেবে সংজ্ঞায়িত করেছেন যে সুবিধাটি বিজ্ঞানের ইতিহাসবিদরা প্রায়শই গ্রীক জগত থেকে উঠে আসা বিজ্ঞানকে অন্যান্য প্রাচীন সভ্যতায় আবির্ভূত ও বিকশিত বিজ্ঞানের উপর প্রদান করেন। তিনি ইউরোপকেন্দ্রিক ঐতিহাসিকদের বিজ্ঞানের এমন এক সংস্করণ গ্রহণ করার জন্য অভিযুক্ত করেছেন যা গ্রীকদের ‘বিজ্ঞান ও বৈজ্ঞানিক পদ্ধতির’ উদ্ভাবনে কৃতিত্ব প্রদান করতে পারে। এনরিক ডাসেলের মতানুসারে, গ্রীককেন্দ্রিকতার ধারণাটি এই  দাবি করে যে গ্রীসই হল পশ্চিমা বিশ্বের সংস্কৃতির উৎস এবং গ্রীক সভ্যতা 'মিশরীয় সভ্যতা এবং ইহুদীদের নিকট কোনোভাবেই ঋণী নয়’।যদিও তিনি যুক্তি দিয়েছেন যে,  গ্রীস মধ্যপ্রাচ্যের একটি ‘নির্ভরশীল’ এবং ‘প্রান্তিক পশ্চিমাংশ’ ব্যতীত আর কিছুই ছিল না।
প্রভাব
লিদউইজডে দে জং মনে করেন যে, গ্রীককেন্দ্রিকতা ইউরোপীয় ইতিহাস এবং প্রত্নতাত্ত্বিকতায় গভীরভাবে মিশে আছে। পিটার গ্রিন যুক্তি দিয়েছেন যে, এটি গ্রীক এবং তরুণ ম্যাসেডোনিয়ার সংস্পর্শে আসা ‘যে কোনও সভ্যতার সমস্ত অর্জনকে বিকৃত ও হ্রাস করেছে’। হ্যান লেমারস এর মতে, জর্জ ট্র্যাপেজুনটিয়াসের মতো গ্রীককেন্দ্রিকতার সমর্থনকারীরা মানব সভ্যতার ‘সকল ধরনের অগ্রগতি ও বিনাশের’ জন্য গ্রীকদের কৃতিত্ব দিয়েছেন। এনরিক ডাসেলের মত অনুযায়ী আধুনিক ইউরোপকেন্দ্রিকতার জন্ম এই গ্রীককেন্দ্রিকতা থেকে। মার্কাস উইঙ্কলারও বর্ণবাদ এবং উপনিবেশবাদের মূল কারণ হিসেবে ইউরোপকেন্দ্রিক বিশ্বদর্শনকে দায়ী করেছেন যা মূলত প্রাচীন গ্রীককেন্দ্রিকতা থেকে উদ্ভূত হয়েছে বলে তিনি মনে করেন। কাং জং ইন এবং ইওম কোয়ানইওং গ্রীককেন্দ্রিকতাকে ‘পাশ্চাত্যকেন্দ্রিকতার’ প্রত্নতাত্ত্বিক রূপ বলে চিহ্নিত করেছেন যা গ্রীক সভ্যতাকে তার ‘বৌদ্ধিক উৎস’ হিসাবে গ্রহণ করেছে এবং এ ধারণাকে সর্বজনীন হিসেবে উপস্থাপন করেছে। একইভাবে, সাবেলো গাতসেনি যুক্তি দিয়েছেন যে, গ্রীককেন্দ্রিকতা ভিন্ন সভ্যতায় লালিত মূল্যবোধকে নিঃশেষ করে 'অন্যান্য দেশের উপর ইউরোপ-উত্তর আমেরিকাকেন্দ্রিক মূল্যবোধ চাপিয়ে দেওয়ার প্রক্রিয়া হিসাবে’ ‘পাশ্চাত্যায়নের’ পথ প্রশস্ত করেছে।
এর্নাকুলাম লোকসভা কেন্দ্র
এর্নাকুলাম লোকসভা কেন্দ্রটি কেরালা রাজ্যের ২০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল মালয়ালম। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,১৫৬,৪৯২ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি কেরালার এর্নাকুলাম জেলার পশ্চিম দিকে অবস্থিত বিধানসভা কেন্দ্রগুলি নিয়ে গঠিত৷
ইতিহাস
কাসারগড় লোকসভা কেন্দ্রে ১৯৫১-৫২ খ্রিস্টাব্দে প্রথম নির্বাচন অনুষ্ঠিত হয় এবং ১৯৫১ থেকে ১৯৫৭ অবধি এটি ত্রিবাঙ্কুর-কোচিন রাজ্যের অন্তর্ভুক্ত ছিলো৷ পরে এটি কেরালা রাজ্যের অংশীভূত হয়৷ ২০১৯ সালে এখানে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি কেরালা রাজ্যের ১৪০ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কেরালার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের মধ্যে একটিও বিধানসভা কেন্দ্র তফসিলী জাতি বা তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৭৭ নং বিধানসভা কেন্দ্র৷ এটি এর্নাকুলম জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৭৮ নং বিধানসভা কেন্দ্র৷ এটি এর্নাকুলম জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৭৯ নং বিধানসভা কেন্দ্র৷ এটি এর্নাকুলম জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৮০ নং বিধানসভা কেন্দ্র। এটি এর্নাকুলম জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৮১ নং বিধানসভা কেন্দ্র। এটি এর্নাকুলম জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৮২ নং বিধানসভা কেন্দ্র। এটি একটি অসংরক্ষিত আসন। এটি এর্নাকুলম জেলায় অবস্থিত৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৮৩ নং বিধানসভা কেন্দ্র। এটি একটি অসংরক্ষিত আসন। এটি এর্নাকুলম জেলায় অবস্থিত৷
তাহমিনা কবীর
তাহমিনা কবীর [জন্ম ৫ ফেব্রুয়ারি ১৯৮৫ (প্রকৃত); ১০ মে ১৯৮৫ (সরকারিভাবে)] হলেন একজন ব্রিটিশ-বাংলাদেশী আইনজীবী, সমাজকর্মী, এবং মিসেস বাংলাদেশ ইউনিভার্স ২০১৩। তিনি মিসেস ইউনিভার্স প্রতিযোগিতায় বাংলাদেশের প্রতিনিধিত্বকারী প্রথম ব্যক্তি। তিনি তাহমিনা সলিসিটর্সের অধ্যক্ষ।
শিক্ষা
তাহমিনা বাংলাদেশ মহিলা সমিতি বালিকা উচ্চ বিদ্যালয়ে তার মাধ্যমিক বিদ্যালয়েয় শিক্ষা সম্পন্ন করেন এবং তারপর চট্টগ্রাম কলেজ থেকে তিনি উচ্চ মাধ্যমিক শংসাপত্র অর্জন করেন। তিনি এসএসসি-তে সম্মিলিত মেধা তালিকায় নবম এবং এইচএসসি-তে সম্মিলিত মেধার তালিকায় ষষ্ঠ স্থান লাভ করেন।
তিনি গণপ্রজাতন্ত্রী বাংলাদেশ সরকারের শিক্ষা মন্ত্রণালয় কর্তৃক উভয় ক্ষেত্রেই পুরস্কৃত হন। পরীক্ষার ফলাফল প্রকাশের পরেই তার ভবিষ্যৎ পরিকল্পনা সম্পর্কে বাংলাদেশের সাংবাদিকরা সাক্ষাৎকার নিয়েছিলেন, তিনি সেখানে ব্যারিস্টার হওয়ার ইচ্ছা প্রকাশ করেছিলেন, যা তার শৈশবকালের স্বপ্ন ছিল।
আইন নিয়ে পড়াশোনা করে ব্যারিস্টার হওয়ার লক্ষ্যে, তিনি ২০০৩ খ্রিষ্টাব্দে ১৮ বছর বয়সে যুক্তরাজ্যের পথে যাত্রা করেন। যুক্তরাজ্যে তার জীবনের প্রথম বছরগুলো তার সন্তানদের উন্নতির জন্যে এবং একই সঙ্গে আইনের স্নাতক হওয়ার পড়াশোনায় নিবেদিত ছিল।
২০০৮ খ্রিষ্টাব্দে তিনি নর্থাম্বিয়া ইউনিভার্সিটি থেকে এলএলবি (সাম্মানিক) স্নাতক ডিগ্রি অর্জন করেন, এরপর ২০০৯ খ্রিষ্টাব্দে মর্যাদাপূর্ণ সিটি ইউনিভার্সিটি থেকে বার ভোকেশনাল কোর্স সম্পূর্ণ করেন। পরবর্তীতে ২০০৯ খ্রিষ্টাব্দেই তাকে বারে আহ্বান করা হয়। তিনি লিঙ্কন ইন মাননীয় সমাজের সদস্য। ২০১১ খ্রিষ্টাব্দে তিনি একজন সলিসিটর হয়েছেন। তিনি ২০১৬ খ্রিষ্টাব্দে বাংলাদেশে একজন অ্যাডভোকেট হন।
তাহমিনা কবিরের কুইন মেরি ইউনিভার্সিটি, লন্ডন থেকে আন্তর্জাতিক বাণিজ্যিক আর্বিট্রেশনে স্নাতকোত্তর ডিপ্লোমা রয়েছে। তিনি চার্টার্ড ইন্সটিটিউট অব আর্বিট্রেটর্স (সিএলআরবি) এবং ইয়ং ইন্টারন্যাশনাল আর্বিট্রেশন গ্রুপ - LCIA এই উভয় সংস্থারই সদস্য।
মিসেস ইউনিভার্স বাংলাদেশ ২০১৩
মিসেস ইউনিভার্স ২০১৩ প্রতিযোগিতায় অংশগ্রহণ করে তাহমিনা কবির প্রথম পাদপ্রদীপের আলোয় আসেন এবং তিনি বাংলাদেশকে প্রতিনিধিত্ব  করেন প্রথম বাংলাদেশী হিসেবে।   এছাড়া তিনি এই প্রতিযোগিতায় অংশগ্রহণকারী দুই মুসলিম প্রতিযোগীর মধ্যে একজন ছিলেন। ভক্তদের ভোটে তিনি চতুর্থ স্থান পেয়েছিলেন এবং বন্ধুত্বপূর্ণ পুরস্কার গ্রহণ করেন।
মিসেস ইউনিভার্স হল ২০০৭ খ্রিষ্টাব্দে বুলগেরিয়ার সোফিয়া সিটিতে আয়োজিত এক আন্তর্জাতিক ও বিশ্বব্যাপী সৌন্দর্য প্রতিযোগিতা এবং হিউম্যান রাইটস ফোরাম। সমস্ত মহাদেশের দেশ / জাতিগুলির ২৫ থেকে ৪৫ বছর বয়স পর্যন্ত বিবাহিত নারীদের জন্য প্রতিযোগিতাটি খোলা যাদের একটি পরিবার এবং কর্মজীবন রয়েছে এবং এটি একটি 'গুরুত্বপূর্ণ কারণ' হিসেবে জড়িত। বিভিন্ন দেশ থেকে বিবাহিত নারীদের একত্রিত করার ধারণাটি 'সহিংসতার বিরুদ্ধে' যা বিভিন্ন বছরে বিভিন্ন কারণকে সামিল করে দেয়।
পুরস্কার ও সম্মাননাসমূহ
২০১৩ খ্রিষ্টাব্দে, তাহমিনা কবীর অ্যাকাডেমিক অর্জন বিভাগে 'মা আমার মা' পুরস্কার পেয়েছেন।
এছাড়াও তিনি ২০১৫ খ্রিষ্টাব্দে বার্ষিক ব্রিটিশ বাংলাদেশি হুজ হু স্বীকৃতি পেয়েছেন।
অন্যান্য কাজ
তাহমিনা কবীর অনেক দাতব্য সংস্থাকে সমর্থন করেন। তিনি মহিলাদের বিরুদ্ধে সহিংসতা বন্ধ করতে চিরদিন নিবেদিত এবং প্রতিশ্রুতিবদ্ধ। তাহমিনা ২০১৩ থেকে ২০১৬ খ্রিষ্টাব্দে পর্যন্ত বার্কলে প্রাইমারি স্কুলে সহ-নির্বাচিত গভর্নর ছিলেন। বার্কলে প্রাইমারি স্কুল হল এমন এক শিক্ষা প্রতিষ্ঠান, যেটা লায়ন অ্যাকাডেমি ট্রাস্টের অংশ। তিনি ২০১৫ খ্রিষ্টাব্দে গভর্নরদের বোর্ডের ভাইস চেয়ারম্যান পদের দায়িত্বে ছিলেন। এছাড়াও তাহমিনা কবীর হলেন সোসাইটি অব ব্রিটিশ-বাংলাদেশি সলিসিটর্সের গভর্নিং বডির কার্যনির্বাহী সদস্য।
ব্যক্তিগত জীবন
তার তিনজন ভাইবোন আছে - একজন বোন, ফেরদৌসী, এবং ভ্রাতৃদ্বয় শোয়েব ও হাসনাত। তিনি তার ভাইবোনদের মধ্যে সকলের বড়ো।
কবীর বাংলায় (জাতীয়) সাবলীল, সিলেটী (সাবলীল), ইংরেজি, হিন্দি (কথোপকথনে) এবং উর্দু (কথোপকথনে) ভাষায় সাবলীল। তার প্রথম নামপার্সি-ইরানি ثمينة থেকে উদ্ভূত। অর্থ 'অমূল্য'। তিনি যুক্তরাজ্যের বাসিন্দা এবং লেবার পার্টির সক্রিয় সদস্য।
লেজ
thumb|কাঠবিড়ালীর লোমশ লেজ, এ লেজ কাঠবিড়ালীর ভারসাম্য, চলাফেরা ও আশ্রয়ের জন্য ব্যবহৃত হয় লেজ প্রাণীদেহের সবচেয়ে পেছনের অঙ্গ। সাধারণভাবে লেজ বলতে প্রাণীদেহের সাথে সংযুক্ত একটি নমনীয় অভিক্ষেপ বা উপাঙ্গকে বোঝায় যা প্রাণীদেহের একেবারে পেছনে অবস্থিত। স্তন্যপায়ী, সরীসৃপ, পাখিদের দেহে লেজ মূলত স্যাক্রাম ও কক্কিক্সের একটি অংশ। লেজ যদিও প্রাথমিকভাবে মেরুদন্ডী প্রাণী একটি বৈশিষ্ট্য, বহু অমেরুদণ্ডী প্রাণী বিদ্যমান যাদের লেজ রয়েছে। বিছে, স্প্রিংটেইল, শামুক ও কয়েক প্রজাতির গুগলির দেহে লেজের মত অভিক্ষেপ রয়েছে। বাংলায় লেজের অনেকগুলো প্রতিশব্দঃ লাঙ্গুল, লেঙ্গুড়, পুচ্ছ ইত্যাদি।
ব্যবহার
প্রাণীদের জীবনে লেজের গুরুত্ব অপরিসীম। মাছ এবং বেশিরভাগ জলজ প্রাণী তাদের চলাফেরার জন্য লেজের ওপর নির্ভরশীল। পাখিরা ওড়ার সময় ভারসাম্য ও দিক নির্ণয়ের জন্য লেজের ওপর পুরোপুরি নির্ভরশীল। ভূচর প্রাণীরা তাদের লেজ ব্যবহার করে মশা-মাছি তাড়ায়। কয়েক প্রজাতির প্রাণী ভারসাম্য রক্ষার জন্য লেজের উপর নির্ভরশীল, যেমন- বিড়াল, ক্যাঙ্গারু, কাঠঠোকরা ইত্যাদি। অপোসাম আর বহু প্রজাতির বানর ও হনুমানেরা লেজ ব্যবহার করে জিনিসপত্র ধরতে পারে, এমনকি এক ডাল থেকে আরেক ডালে সাচ্ছন্দে চলাফেরা করতে পারে। এই বিশেষ ধরনের লেজকে বলে গ্রাহী লেজ। ব্যাঙের লেজ ও পাখা তাদের অপরিণত অবস্থায় থাকে কিন্তু এর বয়ঃপ্রাপ্ত হলে ওই লেজ লুপ্ত হয়ে যায়। যখন লেজ থাকে তখন তা স্থলে ও জলে চলাফেরায় সাহায্য করে। সব সরীসৃপের সুগঠিত লেজ থাকে।
সামাজিক যোগাযোগ এবং সংযোগের ক্ষেত্রেও লেজ বহুল ব্যবহৃত। কিছু প্রজাতির হরিণ লেজ উঁচিয়ে তাদের লেজের উজ্জ্বল নিম্নভাগ দেখিয়ে বিপদ সম্পর্কে দলের অন্য সদস্যদের সতর্ক করে দেয়। কুকুরজাতীয় প্রাণীদের লেজের গতিবিধি দেখে তাদের অনুভূতি ও অভিব্যক্তি সম্পর্কে ধারণা করা যায়। বিড়াল জাতীয় প্রাণীরাও লেজের মাধ্যমে তাদের অভিব্যক্তি প্রকাশ করতে পারে। পাখিদের সামাজিক যোগাযোগের ক্ষেত্রেও লেজ গুরুত্বপূর্ণ ভূমিকা পালন করে। বিশেষকরে পুরুষ পাখিরা প্রজনন মৌসুমে তাদের বাহারি লেজ নাচিয়ে স্ত্রী পাখিদের মনোরঞ্জনের চেষ্টা করে। বিড়ালগোত্রের প্রাণীরা তাদের লেজের মাধ্যমে সন্তানদের শিকার-বিষয়ক প্রাথমিক প্রশিক্ষণ দেয়। হাতির বাচ্চারা মায়ের লেজ ধরে ঘুরে বেড়ায়। কাঠবিড়াল যখন শীত ঋতুতে শীত অনুভব করে তখন তাদের ভারি লেজ কম্বলের কাজ করে। সতর্কতাসূচক সঙ্কেতের জন্য খরগোশরা তাদের লেজ ব্যবহার করে।
প্রাণীরা আত্মরক্ষার জন্যও লেজ ব্যবহার করে। বিছেরা তাদের লেজে সংরক্ষিত বিষের মাধ্যমে আত্মরক্ষা করে, কোন কোন সময় শিকারও ধরে। আক্রান্ত হলে ছোট চতুষ্পদ সরীসৃপেরা তাদের লেজ "খসিয়ে" শিকারীদের বিভ্রান্ত করে পালিয়ে যায়। খসে যাওয়া লেজ আবার গজায়, তবে গজানো লেজের রঙ বেশ গাঢ় হয়।
প্রবাদ ও বাগধারায় লেজ
বাংলাতে লেজ বিষয়ক অসংখ্য প্রবাদ-প্রবচন ও বাগধারা প্রচলিত রয়েছে। যেমন- কুকুরের লেজ সোজা হয় না, বাঘের লেজে কান চুলকানো, লেজ গুটানো, লেজ কাটা, লেজ ধরে টানা ইত্যাদি।
জর্জ ওয়াশিংটন
জর্জ ওয়াশিংটন (ফেব্রুয়ারি ২২, ১৭৩২ – ডিসেম্বর ১৪, ১৭৯৯) মার্কিন যুক্তরাষ্ট্রের প্রথম রাষ্ট্রপতি। তিনি আমেরিকার স্বাধীনতা যুদ্ধ-এ কন্টিনেন্টাল আর্মির সর্বাধিনায়কের দায়িত্ব পালন করেন। তাকে মার্কিন যুক্তরাষ্ট্র গঠনের প্রধান বলে উল্লেখ করা হয় এবং তিনি তার জীবদ্দশায় এবং এখনও মার্কিন যুক্তরাষ্ট্রের জাতির জনক হিসেবে পরিচিত।
ওয়াশিংটন উপনিবেশিক ভার্জিনিয়ার এক ধনাট্য পরিবারে জন্মগ্রহণ করেন। তার পরিবার তামাক চাষ এবং দাস ব্যবসায়ের সাথে জড়িত ছিল। তিনি পরবর্তীতে উত্তরাধিকার সূত্রে তা লাভ করেন। তার যৌবনে তিনি উপনিবেশিক মিলিশিয়ার ঊর্ধ্বতন কর্মকর্তা হিসেবে নিয়োগ লাভ করেন এবং ফরাসি ও ভারতীয় যুদ্ধের প্রথম ভাগ পর্যন্ত এই পদে ছিলেন। ১৭৭৫ সালে দ্বিতীয় কন্টিনেন্টাল কংগ্রেস মার্কিন বিপ্লবের সময় তাকে কন্টিনেন্টাল আর্মির সর্বাধিনায়ক পদে পদোন্নতি প্রদান করেন। ওয়াশিংটন ১৭৭৬ সালে ব্রিটিশদের বোস্টন থেকে বিতাড়িত হতে বাধ্য করে, কিন্তু পরের বছর তিনি ব্রিটিশদের কাছে পরাজিত হন এবং নিউ ইয়র্ক সিটিতে প্রায় ধরা পড়ে যান। শীতকালের মাঝামাঝিতে ডিলাওয়্যার নদী পাড় হয়ে তিনি ট্রেন্টন এবং প্রিন্সটনের যুদ্ধে ব্রিটিশদের পরাজিত করেন এবং নিউ জার্সি পুনঃদখল করেন। তার কৌশলে কন্টিনেন্টাল সৈন্যদল ১৭৭৭ সালে সারাটোগায় এবং ১৭৮১ সালে ইয়র্কটাউনে দুটি প্রধান ব্রিটিশ সৈন্যদলকে বন্দী করতে সমর্থ হয়। ইতিহাসবেত্তাগণ ওয়াশিংটনকে তার জেনারেল নির্বাচন এবং তত্ত্বাবধান; সেনাদের নির্দেশ প্রদান; কংগ্রেস, রাজ্য সরকার ও তাদের মিলিশিয়ার সাথে সমন্বয়; এবং যুদ্ধের রসদ, সরঞ্জামাদি ও প্রশিক্ষণের জন্য তার উচ্চ-প্রশংসা করেন। যুদ্ধে ওয়াশিংটন
তার মৃত্যুর পর ভার্জিনিয়ার তৃতীয় হেনরি লি ওয়াশিংটনের প্রশংসা করে বলেন, "যুদ্ধে প্রথম, শান্তিতে প্রথম এবং তার জনগণের হৃদয়ে প্রথম।" তিনি জীবিত অবস্থায় এবং মৃত্যুর পরও পরম পূজনীয়। সমালোচকদের এবং জনগণের উপর করা জরিপে ফলাফলে তিনি সবসময় যুক্তরাষ্ট্রের ইতিহাসের সেরা তিন রাষ্ট্রপতির একজন হিসেবে স্থান অধিকার করেছেন।
প্রারম্ভিক জীবন
thumb|left|জর্জ ওয়াশিংটনের জন্মস্থান
জন্ম ও শিক্ষা (১৭৩২–১৭৫৩)
জর্জ ওয়াশিংটন পোপ্‌স ক্রিক এস্টেট ওয়েস্টমোরল্যান্ড, ভার্জিনিয়া, ব্রিটিশ আমেরিকায় (বর্তমান মার্কিন যুক্তরাষ্ট্র) জন্মগ্রহণ করেন। তিনি অগাস্টিন ওয়াশিংটন (১৬৯৪-১৭৪৩) ও তার দ্বিতীয় স্ত্রী ম্যারি বল ওয়াশিংটন-এর প্রথম সন্তান। জুলীয় বর্ষপঞ্জী অনুসারে তার জন্ম তারিখ ১১ ফেব্রুয়ারি, ১৭৩১ খ্রিষ্টাব্দ এবং গ্রেগরীয় বর্ষপঞ্জী অনুসারে ২২ ফেব্রুয়ারি, ১৭৩২ খ্রিষ্টাব্দ।
ওয়াশিংটন মূলত ইংরেজ ভদ্র সম্প্রদায় বংশোদ্ভূত। তার পূর্বপুরুষগণ ইংল্যান্ডের সালগ্রেভ থেকে আমেরিকায় যান। তার প্র-পিতামহ জন ওয়াশিংটন ১৬৫৬ সালে ভার্জিনিয়া গমন করেন এবং জমি ও ক্রীতদাসদের একত্রিত করেন। একই কাজ করেন তার পুত্র লরেন্স ওয়াশিংটন এবং তার নাতী, জর্জের পিতা অগাস্টিন ওয়াশিংটন। অগাস্টিন ছিলেন একজন তামাক চাষী এবং তিনি তার জমিতে লোহা উৎপাদনে বিনিয়োগ করেন। জর্জের বাল্যকালে অগাস্টিন ভার্জিনিয়ার ভদ্র সম্প্রদায়ের মধ্যবিত্ত সদস্য ছিলেন।
জর্জ ওয়াশিংটনের ছয়জন ভাইবোন প্রাপ্ত বয়স্ক হয়েছিল, যাদের মধ্যে লরেন্স ও অগাস্টিন জুনিয়র - এই দুইজন ছিল তার পিতার প্রথম পক্ষের স্ত্রী জেন বাটলার ওয়াশিংটনের গর্ভের। তার বাকি চার ভাইবোনরা হল স্যামুয়েল, বেটি এলিজাবেথ, জন অগাস্টিন, ও চার্লস। তার তিনজন ভাইবোন প্রাপ্ত বয়স্ক হওয়ার পূর্বে মারা গিয়েছিল। তাদের মধ্যে তার বোন মিলড্রেড এক বছর বয়সে মারা যায়, তার সৎভাই বাটলার শিশুকালে মারা যায় এবং সৎবোন জেন বার বছর বয়সে মারা যায়, তখন জর্জের বয়স ছিল দুই। তার পিতা ১৭৪৩ সালে হঠাৎ অসুস্থ হয়ে মারা যান। তখন তার বয়স এগার।
ভূমি জরিপকার্য
ওয়াশিংটনের জরিপকার্যে অংশগ্রহণ শুরু হয় তার জীবনের প্রারম্ভিক পর্যায়ে স্কুলে চর্চার মাধ্যমে। এই চর্চার মাধ্যমে তিনি ভূমি জরিপ পেশার মূল বিষয়ের শিক্ষা গ্রহণ করেন এবং পরে বাস্তব অভিজ্ঞতা অর্জন করেন। তার প্রথম জরিপ কাজের অভিজ্ঞতা হয় মাউন্ট ভার্ননের পার্শ্ববর্তী অঞ্চলে। জরিপকার্যের তার প্রথম সুযোগ আসে ১৭৪৮ সালে যখন তার প্রতিবেশী এবং বন্ধু জর্জ ফেয়ারফ্যাক্সের নেতৃত্বে একটি জরিপ দলের সাথে যোগদান করার জন্য আমন্ত্রণ পান। ফেয়ারফ্যাক্স পশ্চিম ভার্জিনিয়া সীমান্ত বরাবর ভূখণ্ডের বিশাল ভূভাগের জরিপের জন্য একটি পেশাদারী জরিপ সংস্থা গঠন করে। সেখানে তরুণ ওয়াশিংটন অমূল্য অভিজ্ঞতা লাভ করে।
ওয়াশিংটন ১৭৪৯ সালে ১৭ বছর বয়সে একজন পেশাদারী আমিন হিসেবে কর্মজীবন শুরু করে। তিনি পরবর্তীতে উইলিয়াম অ্যান্ড মেরি কলেজ থেকে কমিশন লাভ করেন এবং আমিনের লাইসেন্স পান এবং নব্য প্রতিষ্ঠিত কুলপিপার কাউন্টির সরকারি আমিন হন। তার ভাই লরেন্সের বিশিষ্ট ফেয়ারফ্যাক্স পরিবারের সাথে তার যোগাযোগের কারণে তিনি ভালো বেতনের এই সরকারি পদে চাকরি পান। তিনি তার প্রথম জরিপ কাজ সম্পন্ন করেন দুই সপ্তাহেরও কম সময়ের মধ্যে। এই সময়ে তিনি ৪০০ একর জমির ভূগর্ভস্থ অংশের নকশা তৈরি করেন এবং একটি প্রতিশ্রুতিশীল কর্মজীবনের পথে এগিয়ে যাচ্ছিলেন। তিনি পশ্চিম ভার্জিনিয়াতে তার অনেক জমি অধিগ্রহণ করেন এবং এই কাজের প্রাথমিক পর্যায়ে অধিগ্রহণকৃত শেনানডোহ উপত্যকায় জমি ক্রয় করেন।
পরের চার বছর ধরে ওয়াশিংটন পশ্চিম ভার্জিনিয়ায় এবং ভার্জিনিয়া বিনিয়োগকারীদের দ্বারা পরিচালিত ভূমি বিনিয়োগ সংস্থা ওহাইও কোম্পানির জন্য ভূমি জরিপের কাজ করেন। তিনি ভার্জিনিয়া মিলিশিয়া কমান্ডার হিসেবে লরেন্সের অবস্থানের কারণে ভার্জিনিয়ার নতুন লেফটেন্যান্ট গভর্নর ররবার্ট ডিনউইডির নজরে আসেন। তিনি নজরে না আসার কোন কারণ ছিল না। তিনি ছিলেন ছয় ফুটের অধিক লম্বা, এবং তার সমসাময়িক অধিকাংশের তুলনায় লম্বা ছিলেন। ১৭৫০ সালের অক্টোবর মাসে ওয়াশিংটন সরকারি আমিন পদ থেকে পদত্যাগ করেন, যদিও তিনি তার নতুন পেশায় পরবর্তী তিন বছর ধরে কঠোর পরিশ্রমী হিসেবে কাজ করতে থাকেন। তিনি দক্ষিণ ভার্জিনিয়া জন্য সেনা বিভাগের সহকারী কর্মকর্তা হিসাবে সামরিক লাভের পূর্ব পর্যন্ত আরো দুই বছর পেশাগতভাবে তার জরিপকার্য অব্যাহত রাখেন এবং তাকে বেশিরভাগই ফ্রেডেরিক কাউন্টিতে কাজ করতে দেখা যায়। ১৭২৫ সাল নাগাদ ওয়াশিংটন প্রায় ২০০টি জরিপ কাজ সম্পন্ন করেন এবং ৬০ হাজার একরের বেশি ভূমির জরিপ করেন। তিনি ১৭৯৯ সাল পর্যন্ত তার জীবনের বিভিন্ন সময়ে জরিপের কাজ চালিয়ে যান।
ফরাসি ও ভারতীয় যুদ্ধ
thumb|upright|ওয়াশিংটনের মানচিত্র, তার ওহাইওর দিনলিপি (১৭৫৩–১৭৫৪) থেকে। ওয়াশিংটন ফরাসি ও ভারতীয় যুদ্ধে ভার্জিনিয়ার ব্রিটিশ উপনিবেশের মিলিশিয়ার মেজর হিসেবে সেনাবাহিনীতে তার কর্মজীবন শুরু করেন। ১৭৫৩ সালে তাকে ব্রিটিশ রাজের দূত হিসেবে দুর-উত্তরে বর্তমান পেনসিলভানিয়ার এরিতে ফরাসি ও ভারতীয় অফিসালদের নিকট পাঠানো হয়। ওহাইও কোম্পানি ছিল ওহাইও উপত্যকায় ব্যবসায় সম্প্রসারণের জন্য ব্রিটিশ বিনিয়োগকারীদের অন্যতম মাধ্যম, যার মাধ্যমে ভারতীয় বাণিজ্যে নতুন দিগন্তের সূচনা হয়। ১৭৫৩ সালে ফরাসিরা ওহাইও কাউন্টিতে তাদের সেনা মোতায়ন নিয়ন্ত্রণে নিয়ে যায়। ভার্জিনিয়া ও পেনসিলভানিয়ার ব্রিটিশ উপনিবেশ ওহাইওকে তাদের নিজেদের অঞ্চল হিসেবে দাবী করে। এ থেকে দুই অঞ্চলের মধ্যে যুদ্ধ শুরু হয়, যা পরে ফরাসি ও ভারতীয় যুদ্ধ (১৭৫৪-১৭৬২) নামে পরিচিতি লাভ করে এবং এ থেকেই বিশ্বব্যাপী সাত বছরের যুদ্ধ (১৭৫৬-৬৩) শুরু হয়। ওয়াশিংটন শুরু থেকেই এই যুদ্ধে জড়িত হয়ে পড়েন।
যুদ্ধের শুরু
thumb|left|ফোর্ট নেসিসিটিতে জর্জ ওয়াশিংটনের ইভেনিং কাউন্সিল।
ডিনউইডি ওয়াশিংটনকে ওহাইও কাউন্টিতে প্রেরণ করে বর্তমান পেনসিলভানিয়ার পিটসবার্গে অবস্থিত ওহাইও কোম্পানির নির্মাণাধীন দুর্গ পাহারা দেওয়ার জন্য। তার সেখানে পৌঁছানোর পূর্বে একটি ফরাসি সেনাদল সেখানকার উপনিবেশিক বাণিজ্যকর্মীদের বিতাড়িত করে ডুকোয়েন্স দুর্গ নির্মাণ শুরু করে। ফরাসি সৈন্যদের একটি বিচ্ছিন্ন অংশ পরিচালনা করেন জোসেপ কোলোঁ দে জুমনভিয়া। তাদের খোঁজ করেন তানাচারিসন এবং বর্তমান পেনসিলভানিয়ার ইউনিয়নটাউনের কয়েকজন সৈন্য। ১৭৫৪ সালের ২৮ মে ওয়াশিংটন এবং তার কয়েকটি মিলিশিয়া ইউনিট এবং তাদের মিঙ্গো সহযোগীদের সহায়তায় ফরাসিদের অতর্কিত আক্রমণ করে, যা জুমনভিয়া গ্লেনের যুদ্ধ নামে পরিচিতি লাভ করে। যুদ্ধে বা যুদ্ধের পরে আসলে কি হয়েছিল এই বিষয় নিয়ে মতানৈক্য রয়েছে। কিন্তু কিছু প্রাথমিক সূত্র এই বিষয়ে একমত হয়েছে যে এই যুদ্ধ ১৫ মিনিট স্থায়ী হয়েছিল। জুমনভিয়াকে হত্যা করা হয়েছিল এবং তার দলের লোকজনকে হয় মেরে ফেলা হয়েছিল বা বন্দী হিসেবে নিয়ে যাওয়া হয়েছিল। তবে জুমনভিয়া তানাচারিসনের হাতে খুন হয়েছিল, বা ওয়াশিংটনের সাথে যখন বসেছিল তখন কেউ বন্দুক দিয়ে গুলি করে হত্যা করে, নাকি অন্য কোন উপায়ে হত্যা করা হয়েছিল এই বিষয় স্পষ্ট নয়। এই যুদ্ধের পর তানাচারিসন ওয়াশিংটনকে 'শহর ধ্বংসকারী' আখ্যা প্রদান করেন।
ফরাসিরা এই আক্রমণের প্রতিবাদে ১৭৫৪ সালের জুলাইয়ে ফোর্ট নেসেসিটিতে আক্রমণ করে এবং ওয়াশিংটনকে বন্দী করে নিয়ে যায়। তারা পরে তাকে ভার্জিনিয়ায় তার দলের কাছে ফিরে যাওয়ার অনুমতি দেয়। ইতিহাসবিদ জোসেফ এলিসের ভাষ্য হল এই সময় ওয়াশিংটনের সাহসিকতা, নতুন পরিকল্পনা, অনভিজ্ঞতা, এবং প্রচন্ডতা লক্ষ্য করা যায়। ভার্জিনিয়ায় ফিরে ওয়াশিংটন ক্যাপ্টেন হিসেবে তার পদ অবনতি প্রত্যাখ্যান করেন এবং তার কমিশন থেকে অব্যহতি নেন। ওয়াশিংটনের ওহাইও কাউন্টিতে আক্রমণের আন্তর্জাতিক প্রভাব দেখা যায়। ফরাসিরা ওয়াশিংটনকে জুমনভিয়াকে গুপ্তহত্যার জন্য অভিযুক্ত করে। তারা জুমনভিয়াকে কূটনৈতিক মিশনের অংশ ছিল বলে দাবী করে। ফ্রান্স এবং ব্রিটেন উভয়ই এই অঞ্চলের সমন্বয় ফিরিয়ে আনতে যুদ্ধের জন্য প্রস্তুত ছিল এবং উভয় দেশ ১৭৫৫ সালে উত্তর আমেরিকায় সৈন্য পাঠায়। আনুষ্ঠানিকভাবে ১৭৫৬ সালে যুদ্ধের ঘোষণা দেওয়া হয়।
ব্রাডক অভিযান ১৭৫৫
মনঙ্গাহেলার যুদ্ধে ফরাসি এবং তাদের মিত্র ভারতীয়রা ব্রাডকের স্বল্প সৈন্যদলে গুপ্ত আক্রমণ চালায় এবং জেনারেল ব্রাডক মারাত্মকভাবে আঘাতপ্রাপ্ত হন। বিপর্যস্ত ও হতাহতের ঘটনার পর ব্রিটিশরা ভয়ার্ত ও ছত্রভঙ্গ হয়ে যুদ্ধ থেকে পিছিয়ে আসে। ওয়াশিংটন যুদ্ধক্ষেত্রে ফিরে যায় এবং ব্রিটিশ ও ভার্জিনীয় বিশৃঙ্খল সৈন্যদলকে শৃঙ্খলাবদ্ধভাবে ফিরিয়ে নিয়ে আসে। এই কাজে তিনি তার অসুস্থতা সত্ত্বেও সাহসিকতা ও শক্তির পরিচয় দেন। তার দুটি ঘোড়া গুলিবিদ্ধ হয় এবং তার মাথার টুপি ও কোটে বেশ কয়েকটি গুলি এসে লাগে। যুদ্ধে ৯৭৬ জনের ব্রিটিশ সৈন্যদলের দুই তৃতীয়াংশ মারা যায় এবং আহত হয়। ফোর্ট নেসেসিটির যুদ্ধে ওয়াশিংটনের নির্দেশনার যারা সমালোচনা করেছিলেন তারা এই যুদ্ধে তার কাজের জন্য তাকে পুনরায় বাহবা দেন।
ভার্জিনিয়া রেজিমেন্টের কমান্ডার
লে. গভর্নর ডিনউইডি ১৭৫৫ সালে ওয়াশিংটনকে "ভার্জিনিয়া রেজিমেন্টের কর্নেল এবং সমস্ত বাহিনীর সর্বাধিনায়ক" হিসেবে কমিশন প্রদান করেন এবং তাকে ভার্জিনিয়ের সীমান্ত রক্ষার দায়িত্ব প্রদান করেন। ভার্জিনিয়া রেজিমেন্ট উপনিবেশসমূহের মধ্যে প্রথম পূর্ণকালীন মার্কিন সামরিক ইউনিট ছিল, যা পার্ট টাইম মিলিশিয়া এবং ব্রিটিশ নিয়মিত ইউনিটের বিপরীত ছিল। ওয়াশিংটনকে "রক্ষনাত্মক বা আক্রমনাত্মক", যেটা তিনি ভাল মনে করেন সেভাবে কাজ করার জন্য নির্দেশ দেওয়া হয়। তিনি আনুষ্ঠানিকভাবে কমিশন গ্রহণ করেন, কিন্তু অফিসার পদে পদোন্নতির লাল কোট (এবং বেতন) তাকে এড়িয়ে যেতে থাকে। ব্রিটিশ সেনাদের ভার্জিনিয়া রেজিমেন্টের অন্তর্ভুক্ত করার জন্য ডিনউইডিও ব্যর্থ হয়েছিলেন।
হাজার সৈন্যের নির্দেশ প্রদানে ওয়াশিংটন একজন কড়াশাসক ছিলেন এবং তিনি প্রশিক্ষণের ওপর জোর দিয়েছিলেন। তিনি পশ্চিমে ভারতীয়দের বিরুদ্ধে নিষ্ঠুর অভিযানের নেতৃত্ব দিয়েছিলেন; তার রেজিমেন্ট ১০ মাসে ২০টি যুদ্ধে জয়লাভ করে এবং তার এক তৃতীয়াংশ মানুষ হারায়। ওয়াশিংটনের জোরালো প্রচেষ্টায় ভার্জিনিয়ার সীমান্ত জনগণ অন্যান্য উপনিবেশ থেকে কম পীড়িত হয়। ইতিহাসবেত্তা এলিস এই প্রসঙ্গে বলেন যে এই যুদ্ধে "এটি ছিল তার একমাত্র অযোগ্য সাফল্য"।
১৭৫৮ সালে ওয়াশিংটনে ডিউকোয়েন্স দুর্গ দখল করার জন্য ফোর্বস অভিযানে অংশগ্রহণ করেন। তিনি একটি বন্ধুত্বপূর্ণ গোলা-বারুদ প্রদর্শনীতে বিব্রত হন। তার দল এবং অন্য ব্রিটিশ সৈন্যদল মনে করে তাদের ফরাসি শত্রুরা এই প্রদর্শনী সংগঠিত করেছে। এতে তারাও পাল্টা গোলা-বারুদ নিক্ষেপ করে এবং এই দুর্ঘটনায় ১৪ জন নিহত এবং ২৬ জন আহত হয়। ওয়াশিংটন এই অভিযানের অন্য কোনও আক্রমণের সাথে জড়িত ছিলেন না। ব্রিটিশরা এতে কৌশলগত জয়লাভ করে এবং ফরাসিরা দুর্গের ত্যাগ করলে তারা ওহাইও উপত্যকার নিয়ন্ত্রণ লাভ করে। অভিযানের পর তিনি ১৭৫৮ সালের ডিসেম্বরে ভার্জিনিয়া রেজিমেন্ট কমিশন থেকে অবসর গ্রহণ করেন। ১৭৭৫ সালে বিপ্লব শুরু না হওয়া পর্যন্ত তিনি সামরিক জীবনে ফিরে আসেননি।
যুদ্ধের মধ্যবর্তী সময়: মাউন্ট ভারনন (১৭৫৯-৭৪)
thumb|upright|১৭৫৭ সালে জন ওলাস্টন কর্তৃক অঙ্কিত মার্থা ওয়াশিংটনের মেজোতিন্ত।
ওয়াশিংটন ১৭৫৯ সালের ৬ জানুয়ারি ধনী বিধবা মার্থা ডানড্রিজ কাস্টিসকে বিয়ে করেন। তখন মার্থার বয়স ছিল ২৮। ওয়াশিংটনের প্রাপ্ত চিঠিসমূহ থেকে বলা যায় যে তার বন্ধুের স্ত্রী স্যালি ফেয়ারফ্যাক্সের সাথে তার প্রেমের সম্পর্ক থাকতে পারে। তবুও জর্জ এবং মার্থার বিবাহ সামঞ্জস্যপূর্ণ ছিল, কারণ মার্থা বুদ্ধিমান, করুণাময় এবং প্লান্ট এস্টেট পরিচালনায় অভিজ্ঞ ছিলেন।
একসাথে তারা মার্থার আগের পক্ষের সন্তান, জন পারেক কাস্টিস এবং মার্থা পার্ক (প্যাস্টি) কাস্টিসকে প্রতিপালন করেন। পরে তারা মার্থার নাতি-নাতনী এলিনর পার্ক কাস্টিস এবং জর্জ ওয়াশিংটন পার্ক কাস্টিসকে প্রতিপালন করেছিল। জর্জ এবং মার্থা দম্পতির কোন সন্তানই ছিল না; ১৭৫১ সালে গুটিবসন্ত রোগ তাকে বন্ধ্যা করে দেয়।  নব-দম্পতি আলেকজান্দ্রিয়ার কাছাকাছি মাউন্ট ভারননে চলে যান, এবং সেখানে তিনি আবাদকারী এবং রাজনৈতিক ব্যক্তিত্বের জীবন গ্রহণ করেন।
thumb|left|ওয়াশিংটন তার বিয়ের পর মাউন্ট ভারননে তার এস্টেট বর্ধিত করেন।
মার্থার সঙ্গে ওয়াশিংটনের বিবাহের ফলে তার সম্পত্তি এবং সামাজিক অবস্থান উন্নততর হয় এবং তিনি ভার্জিনিয়ার অন্যতম ধনীদের একজন হয়ে ওঠেন। তিনি তার বিয়ের ফলে কাস্টস এস্টেটের এক-তৃতীয়াংশের মালিক হন, যার মূল্য ছিল প্রায় ১০০,০০০ মার্কিন ডলার, এবং মার্থার সন্তানদের প্রতি যত্নবান ছিলেন এবং তাদের পক্ষে বাকি সম্পত্তির দেখাশুনা করেন।
১৭৫৪ সালে রবার্ট ডিনউইডি প্রতিজ্ঞা করেন, যে সকল সেনা এবং কর্মকর্তা ফরাসি ও ভারতীয় যুদ্ধে অংশগ্রহণ করবে তাদের জমি দান করা হবে। ওয়াশিংটন নতুন গভর্নর লর্ড বোটেটোর্টের কাছ থেকে জমি দখল করে নেন এবং ১৭৬৯-৭০ সালে ডিনউইডির প্রতিজ্ঞা পূরণ করেন। পাশাপাশি ওয়াশিংটন বর্তমান ওয়েস্ট ভার্জিনিয়ার পশ্চিমাঞ্চলে জমির মালিকানা লাভ করেন, যে স্থানে কানাওহা নদী প্রবাহিত হয়ে ওহাইও নদীতে পতিত হয়েছে। পরে তিনি তার নিজের নামে আরও জমি ক্রয় করেছিলেন। ১৭৭৫ সাল নাগাদ ওয়াশিংটন মাউন্ট ভারননের সীমানা দ্বিগুণ করে  পর্যন্ত নিয়ে যান, এবং এর ক্রীতদাসের পরিমাণ বৃদ্ধি করে ১০০ জনের অধিকে নিয়ে যান।
সম্মানিত সামরিক বীর ও বৃহৎ জমিদার হিসেবে তিনি স্থানীয় অফিস স্থাপন করেন এবং ভার্জিনিয়ার প্রাদেশিক আইন পরিষদে নির্বাচিত হন। তিনি ১৭৫৮ সাল থেকে শুরু ক্রএ সাত বছর হাউজ অব বুরগেসের পক্ষে ফ্রেডেরিক কাউন্টির প্রতিনিধিত্ব করেন। ১৭৫৮ সালের নির্বাচনে তিনি ভোটারদের ১৭০ গ্যালন চালের গুঁড়ো, বিয়ার, মদ, হার্ড সিডার এবং ব্র্যান্ডি নিয়ে যান, যদিও ফোর্বস অভিযানে তিনি বেশিরভাগ সময় অনুপস্থিত ছিলেন। বেশ কয়েকজন স্থানীয় অভিজাতদের সহায়তায় ওয়াশিংটন আসনটিতে প্রায় ৪০ শতাংশ ভোট পেয়ে বাকি তিনজন প্রার্থীকে পরাজিত করে নির্বাচনে জয়লাভ করেন। আইন পরিষদে তার কর্মজীবনের প্রাথমিক পর্যায়ে ওয়াশিংটন খুব কম কথা বলতেন, কিন্তু ১৭৬০-এর দশকে তিনি ব্রিটেনের কর ও বাণিজ্য নীতির উল্লেখযোগ্য সমালোচক হয়ে ওঠেন।
মার্কিন বিপ্লব (১৯৭৫-৮৩)
ওয়াশিংটন আমেরিকান বিপ্লবে নেতৃস্থানীয় সামরিক এবং রাজনৈতিক ভূমিকা পালন করে। ১৭৬৭ সালে যখন তিনি ব্রিটিশ পার্লামেন্টের বিভিন্ন কর্মের বিরুদ্ধে প্রথম রাজনৈতিক অবস্থান নেন তখন থেকেই এই বিপ্লবে তার সম্পৃক্ততা শুরু হয়। তিনি উপনিবেশসমূহের জন্য ব্রিটিশ পার্লামেন্ট কর্তৃক প্রণীত প্রথম কর আইন ১৭৬৫ সালের স্ট্যাম্প অ্যাক্টের বিরোধিতা করেন। এই অ্যাক্টে উপনিবেশ থেকে কোন প্রতিনিধি ছিলেন না। তিনি ১৭৬৭ সালে প্রণীত টাউনশিড অ্যাক্টের বিরুদ্ধে বিক্ষোভ ছড়িয়ে পড়লে তিনি ক্রমবর্ধমান ঔপনিবেশিক প্রতিরোধে অগ্রণী ভূমিকা পালন করতে শুরু করেন। তিনি ১৭৬৯ সালের মে মাসে এই অ্যাক্ট বাতিল করা না হলে ভার্জিনিয়ায় ইংরেজদের পণ্য বর্জন করার প্রস্তাব পেশ করেন। প্রস্তাবটি নথিবদ্ধ করেন তার বন্ধু জর্জ ম্যাসন।
ব্রিটিশ পার্লামেন্ট ১৭৭০ সালে টাউনশেড অ্যাক্ট বাতিল করে। ১৭৭৪ সালে ওয়াশিংটন ইনটলারেবল অ্যাক্টে এই আইনকে "আমাদের অধিকার ও স্বাধিকারের আগ্রাসন" হিসেবে উল্লেখ করেন। তিনি বন্ধু ব্রায়ান ফেয়ারফ্যাক্সকে বলেন, "আমার মনে হয় গ্রেট ব্রিটেনের পার্লামেন্টের আমার অনুমতি ছাড়া আমার পকেটে হাত দেওয়ার অধিকার নেই।" তিনি আরও বলেন যে আমেরিকানরা কোন প্রকার অত্যাচারের নিকট মাথা নত করবে না।
১৭৭৪ সালের জুলাই মাসে তিনি একটি বৈঠকের সভাপতিত্ব করেন, যেখানে "ফেয়ারফ্যাক্স রিসলভস" গৃহীত হয়েছিল। এই রিসলভটিতে অন্যান্য বিষয়াবলির সাথে কন্টিনেন্টাল কংগ্রেসের আহ্বান জানানো হয়। আগস্ট মাসে ওয়াশিংটন প্রথম ভার্জিনিয়া কনভেনশনে যোগ দেন, যেখানে তিনি প্রথম কন্টিনেন্টাল কংগ্রেসের প্রতিনিধি হিসেবে নির্বাচিত হন।
সর্বাধিনায়ক
ব্রিটিশরা তখন ওয়াশিংটন এবং তার সেনাবাহিনীর দ্বারা সংগঠিত হতে যাওয়া আসন্ন বিপদ অনুধাবন করে। ১৭৭৫ সালের ২৩ আগস্ট ব্রিটেন মার্কিন দেশপ্রেমিককে রাজদ্রোহী হিসেবে অভিযুক্ত করে রাজকীয় ফরমান জারি করে। যদি তারা বলপ্রয়োগ করে, তবে তাদের সম্পত্তি জব্দ করা হবে এবং তাদের নেতাদের ফাঁসির মঞ্চে মৃত্যুদণ্ড প্রদান করা হবে।
জেনারেল ওয়াশিংটন যুদ্ধে তিনটি ভূমিকা পালন করেন। প্রথমত, তিনি ১৭৭৫-৭৭ সালে এবং পুনরায় ১৯৮১ সালে প্রধান ব্রিটিশ সেনাবাহিনীর বিপক্ষে সৈন্যদের নেতৃত্ব প্রদান করেন। তিনি অনেকগুলো যুদ্ধে পরাজিত হন, কিন্তু তিনি যুদ্ধে তার সেনাবাহিনী নিয়ে আত্মসমার্পণ করেন নি। তিনি যুদ্ধ শেষ হওয়ার পূর্ব পর্যন্ত ব্রিটিশদের বিরুদ্ধে অক্লান্তভাবে যুদ্ধ করেন। তিনি কংগ্রেসের সহযোগিতায় যুদ্ধের সামগ্রিক কৌশলের নকশা করেন।
thumb|upright|জন ট্রামবুল অঙ্কিত জেনারেল জর্জ ওয়াশিংটন অ্যাট ট্রেন্টন, [[ইয়েল ইউনিভার্সিটি আর্ট গ্যালারি (১৭৯২)।]]
দ্বিতীয়ত, তিনি সেনাবাহিনীকে সংগঠিত করতেন এবং প্রশিক্ষণ প্রদান করতেন। তিনি নিয়মিত সৈনিক নিয়োগ করেন এবং অভিজ্ঞ প্রুশীয় সৈনিক ব্যারন ফন স্টেউবেনকে তাদের প্রশিক্ষণ প্রদানের জন্য নিয়োগ দেন। যুদ্ধের প্রচেষ্টা এবং সেনা সরবরাহ কংগ্রেসের আওতায় ছিল, কিন্তু ওয়াশিংটন কংগ্রেসকে অপরিহার্য উপাদানসমূহ প্রদান করার জন্য চাপ প্রদান করতেন। ১৭৭৬ সালের জুন মাসে কংগ্রেসের প্রথম প্রচেষ্টার পাশাপাশি "যুদ্ধ ও অর্ডিন্যান্স বোর্ড" কমিটি প্রতিষ্ঠিত হয়। ১৭৭৭ সালের জুলাই মাসে তা বোর্ড অব ওয়ারের আওতায় চলে যায়, এই কমিটিতে সেনাবাহিনীর সদস্যদেরও অন্তর্ভুক্ত করা হয়। সশস্ত্র বাহিনীর নেতৃত্বের কাঠামো ছিল জগাখিচুড়ি ধরনের ছিল, যার তদারকি করত কংগ্রেসনাল নিয়োগকর্তারা (এবং কংগ্রেস মাঝে মাঝে ওয়াশিংটনের মতামত ব্যতীতই নিয়োগ প্রদান করত)।
জ্যারি ব্রুডোস
জেরোম হেনরি "জেরি" ব্রুডোস (ইংরেজি: Jerry Brudos) (জন্মঃ জানুয়ারী ৩১, ১৯৩৯ - মৃত্যুঃ মার্চ ২৮, ২০০৬) একজন মার্কিন ধারাবাহিক খুনী এবং নেক্রোফিলিয়াক (যারা মৃতদেহের প্রতি শারীরিকভাবে আকর্ষিত) যিনি "দ্য লাস্ট কিলার" এবং "দ্য শ্যু ফেটিশ স্ল্যায়ার" হিসেবেও পরিচিত।
প্রারম্ভিক জীবনী
ব্রুডোস যুক্তরাষ্ট্রের দক্ষিণ ডাকোটার অঙ্গরাজ্যের ওয়েবস্টার শহরে জন্মগ্রহণ করেন এবং দুই ভাইয়ের মধ্যে তিনি ছিলেন কনিষ্ঠতম। তার জন্মের পূর্বে ব্রুডোসের মা একটি কন্যাসন্তান চেয়েছিলেন কিন্তু তার পরিবর্তে ব্রুডোস জন্ম নেওয়ায় তার মা অসন্তুষ্ট হন। জন্মের পর থেকেই তার মা তার সাথে ক্রমাগত তুচ্ছতাচ্ছিল্য, অবজ্ঞা এবং খারাপ আচরণ করতেন। শৈশবে ব্রুডোস এবং তার পরিবার অরেগন অঙ্গরাজ্যের রাজধানী স্যালেম-এ পাকাপাকিভাবে বসবাসের পূর্বে প্যাসিফিক নর্থওয়েস্টের নানা জায়গায় স্থানান্তরিত হয়।
পাঁচ বছর বয়সে ব্রুডোস যখন আবর্জনার স্তুপে পাওয়া একটি স্পাইক হিল জুতো নিয়ে খেলতে শুরু করেন, তখন থেকেই তিনি মেয়েদের হিল-জুতোর প্রতি তার শারীরিক আকর্ষণ আবিষ্কার করেন। জনশ্রুতি অনুযায়ী, ব্রুডোস একবার তার প্রথম শ্রেণীর শিক্ষিকার জুতো চুরি করার চেষ্টা করেছিলেন। মেয়েদের অন্তর্বাসের প্রতিও তার প্রবল যৌন-আকর্ষণ ছিল এবং শোনা যায়, শৈশবে ব্রুডোস তার প্রতিবেশী মহিলাদের অন্তর্বাস চুরিতেও সিদ্ধহস্ত ছিলেন। ব্রুডোস তার কৈশোর জীবন কাটিয়েছেন মানসিক চিকিৎসার মধ্য দিয়ে। কৈশোর কাল থেকেই ব্রুডোস স্থানীয় মহিলাদের হয়রানী করতে থাকেন, উদাহরণস্বরূপঃ তিনি মহিলাদের মাটিতে ধাক্কা দিয়ে শুইয়ে দিতেন অথবা তাদের শ্বাসরোধ করতেন এবং তাদের জুতো নিয়ে পালিয়ে যেতেন।
১৭ বছর বয়সে ব্রুডোস একজন যুবতী মহিলাকে অপহরণ ও নির্যাতন করেন এবং তার ইচ্ছানুযায়ী যৌন চাহিদা পূরণ না করলে তাকে প্রাণে মেরে ফেলারও হুমকি দেন। উক্ত অপহরণের অপরাধে আটক হওয়ার কিছুদিন পর, তাকে অরেগন স্টেট হাসপাতালের মনোচিকিৎসা ওয়ার্ডে ভর্তি করানো হয় এবং সেখানে তার এই উদ্ভট যৌন-চাহিদার পেছনে তার মা এবং সমস্ত নারী জাতির প্রতি তার ঘৃণা এবং প্রতিশোধপরায়ণতা খুঁজে পাওয়া যায়। ব্রুডোস মানসিক চিকিৎসার নানা স্তরের মধ্য দিয়ে তার জীবন অতিবাহিত করেছেন এবং একসময় তার শীৎজোফ্রেনিয়া রোগও ধরা পরেছিলো। নাানা বাধা বিপত্তির মধ্যেও ব্রুডোস ১৯৫৭ সালে স্নাতক ডিগ্রি অর্জন করেন এবং তার স্নাতক সম্পন্ন করার কিছুকাল পর তিনি বৈদ্যুতিক প্রকর্মী (ইলেকট্রোনিক্স ট্যাকনিশিয়ান) হিসেবে কর্ম-জীবন শুরু করেন।
১৯৬১ সালে ব্রুডোস স্যালেমের শহরতলীতে বসবাসের সময় ১৭ বছর বয়সী একজন মহিলাকে বিয়ে করেন এবং তার সাথে তিনি দুইটি সন্তানের জন্ম দেন। ব্রুডোস যখন তার স্ত্রীর ছবি তুলতেন তখন তিনি তার নব-বিবাহিতা স্ত্রীকে হাই হিল জুতো পরা অবস্থায় উলঙ্গ হয়ে ঘরের কাজকর্ম করার নির্দেশ দিতেন। বিয়ের পরেও তিনি তার মাইগ্রেন উপশমের অজুহাতে রাতে মহিলাদের জুতো ও অন্তর্বাস চুরি করা অব্যাহত রেখেছিলেন। ব্রুডোস তার চুরি করা জুতো, অন্তর্বাস এবং তার অপরাধে শিকার হওয়া মহিলাদের মৃতদেহ তার গ্যারেজে লুকিয়ে রাখতেন। এমনকি সেই গ্যারেজে ব্রুডোস একটি ইন্টারকমের ব্যবস্থা করেছিলেন এবং পূর্ব থেকে তার সাথে ইন্টারকমে যোগাযোগ ব্যতীত তিনি তার স্ত্রীকে তার গ্যারেজে প্রবেশের অনুমতি দিতেন না।
অপরাধসমূহ
১৯৬৮ থেকে ১৯৬৯ সালের মাঝামাঝি সময়ে ব্রুডোস চারজন মহিলাকে নিদারূণভাবে প্রহার এবং শ্বাসরোধ করেছিলেন। ব্রুডোস তার গ্যারেজে মহিলাদের মৃতদেহের থেকে কেটে নেওয়া স্তনকে পেপারওয়েট হিসেবে ব্যবহার করতেন। কোন মহিলাকে খুন করার পর ব্রুডোস পেন্সিল হিল পরতেন এবং হস্তমৈথুন করতেন। আটক হওয়ার পর আদালতে ব্রুডোস "লিন্ডা স্লসোন", "জ্যান হুইটনি" , "কারেন স্প্রিঙ্কার" এবং "লিন্ডা স্যালি" -কে হত্যার কথা স্বীকার করেন এবং উক্ত হত্যাকান্ডসমূহের জন্য তাকে আজীবন কারাদন্ডে দণ্ডিত করা হয়।
কারাগারে বন্দী অবস্থায় তার কারা-কক্ষে ব্রুডোস ক্যাটালগ অনুযায়ী মহিলাদের জুতোর স্তুপ সঙ্গে রেখেছিলেন এবং এটিকে তিনি তার পর্ণোগ্রাফির বিকল্প হিসেবে বর্ণনা করেছিলেন। ব্রুডোস আদালতে অগণিত আবেদন উত্থাপন করেছিলেন, যেখানের একটিতে তিনি উল্লেখ করেছিলেন যে একটি ব্যক্তির মৃতদেহের সাথে তার যে ছবি নেওয়া হয়েছিল সেই ছবির ব্যক্তিটির মৃত্যুর জন্য তিনি কোনরূপ দায়ী নন কেননা সেই ব্যক্তির খুনের সাথে তিনি কোনরূপ জড়িত নন।
ব্রুডোস ২০০৬ সালের ২৮শে মার্চ মাসে যকৃত ক্যান্সারে মৃত্যুবরণ করেন। তার মৃত্যুর আগ পর্যন্ত ব্রুডোস ছিলেন "অরেগন সংশোধনী  বিভাগে দীর্ঘতম বন্দী বাসিন্দা (মোট ৩৭ বছর, ১৯৬৯ থেকে ২০০৬ সাল অব্দি)।
সঙ্গীত
মার্কিন থ্রাশ/ড্যাথ মেটাল ব্যান্ড ম্যাকাবের তাদের মার্ডার মেটাল অ্যালবামে ব্রুডোসকে নিয়ে "ফ্যাটাল ফুট ফেটিশ" নামের একটি গান বানিয়েছিলো।
আলাউদ্দিন হোসেন শাহ
আলাউদ্দিন হোসেন শাহ (শাসনকাল ১৪৯৩-১৫১৯) ছিলেন মধ্যযুগে বাংলার স্বাধীন সুলতান। তিনি হোসেন শাহি রাজবংশের পত্তন করেন। হাবশি সুলতান শামসউদ্দিন মোজাফফর শাহ নিহত হওয়ার পর তিনি বাংলার সুলতান হন। ইতঃপূর্বে তিনি মোজাফফর শাহের উজির ছিলেন। তার শাসনামল কে বাংলার স্বর্ণযুগ বলে অভিহিত করা হয়। ১৫১৯ সালে তিনি মৃত্যুবরণ করেন। এরপর তার পুত্র নাসিরউদ্দিন নুসরাত শাহ ক্ষমতালাভ করেন।
প্রথম জীবন
হোসেন শাহের মূল নাম ছিল সাইদ হোসেন। ১৭৮৮ সালে লেখা রিয়াজুস সালাতিন অনুসারে তিনি তিরমিজের বাসিন্দা মক্কার শরিফ সাইদ আশরাফুল হোসাইনি আল ফাতিমি আল মাক্কির পুত্র ছিলেন। ইতিহাসবিদ গোলাম হোসেন সেলিম (রিয়াজুস সালাতিন এর লেখক) ও মুহাম্মদ কাসিম হিন্দু শাহ তাকে সাইদ হিসেবে উল্লেখ করেছেন যা তার আরব বংশোদ্ভূত হওয়ার চিহ্ন বহন করে। পাশাপাশি সুলতান হোসেন শাহ বিন সাইদ আশরাফুল হুসাইনি কথাটি তার মুদ্রায় উল্লেখিত হয়েছে। তবে তার বাংলায় আগমন ও সুলতান শামসউদ্দিন মোজাফফর শাহের উজিরের পদ লাভ করার ব্যাপারে বিস্তারিত জানা যায় না। ধরা হয় যে তিনি প্রথমে মুর্শিদাবাদ জেলার চাঁদপারা গ্রামে বসতি স্থাপন করেন। এর কারণ হোসেন শাহের প্রথম দিকের বেশ কিছু বিবরণ এই গ্রামের আশেপাশে পাওয়া যায় এবং ১৪৯৪ সালে হোসেন শাহ কর্তৃক নির্মিত খেরুর মসজিদ এখানে অবস্থিত। শেখের দীঘি নামক একটি জলাশয়ও তার সাথে সম্পর্কিত।
প্রথমদিকে তিনি গোপনে বিদ্রোহীদের প্রতি সমর্থন জানালেও পরবর্তীকালে প্রকাশ্যে তাদের নেতার ভূমিকায় অবতীর্ণ হন এবং দুর্গ অবরোধ করেন। এখানে সুলতান শামসউদ্দিন মোজাফফর শাহ কয়েক হাজার সৈনিক সমেত অবস্থান করছিলেন। ১৬ শতকের ইতিহাসবিদ নিজামউদ্দিন আহমেদের মতানুযায়ী, সুলতান গোপনে প্রাসাদ রক্ষীদের সাহায্যে হোসেন শাহ কর্তৃক নিহত হন। এর মাধ্যমে বাংলায় হাবশি শাসনের সমাপ্তি ঘটে।
শাসনকাল
হোসেন শাহ ২৫ বছর শাসন করেন। তার শাসনামলে শান্তি বজায় ছিল। হিন্দু প্রজাদের প্রতি উদার দৃষ্টিভঙ্গি তার আমলের একটি উল্লেখযোগ্য বৈশিষ্ট্য।
দিল্লী সালতানাতের সাথে সংঘর্ষ
জৌনপুরের সুলতান হোসেন শাহ শারকি বাহলুল খান লোদির কাছে পরাজিত হওয়ার পর বিহারে ফিরে আসেন। সেখানে অল্প এলাকায় তার কর্তৃত্ব বহাল ছিল। ১৪৯৪ সালে তিনি পুনরায় সিকান্দার লোদির কাছে পরাজিত হন এবং বাংলায় পালিয়ে যান। সুলতান আলাউদ্দিন হোসেন শাহ তাকে আশ্রয় প্রদান করেন। এর ফলে সুলতান সিকান্দার লোদি ১৪৯৫ সালে বাংলার বিরুদ্ধে অভিযান পরিচালনা করেন। দিল্লীর সেনাদের বিরুদ্ধে আলাউদ্দিন হোসেন শাহ তার পুত্র দানিয়েলের অধীনে একটি বাহিনী প্রেরণ করেন। দুই বাহিনী পাটনার কাছে বড়হ নামক স্থানে মিলিত হয়। সিকান্দার লোদি তার সেনাদের অগ্রযাত্রা থামানোর নির্দেশ দেন এবং আলাউদ্দিন হোসেন শাহের সাথে বন্ধুত্বের চুক্তি করেন। এই চুক্তি মোতাবেক বড়হের পশ্চিমাঞ্চল সিকান্দার লোদির অধীনে যাবে এবং পূর্বাঞ্চল আলাউদ্দিন হোসেন শাহের অধীনে থাকবে। জৌনপুর সালতানাতের চূড়ান্ত বিলুপ্তির ফলে এর সেনারা বাংলার সেনাবাহিনীতে অন্তর্ভুক্ত হয় এবং একে শক্তিশালী করে তোলে।
কামতা-কামরূপ অভিযান
১৪৯৯ থেকে ১৫০২ সাল পর্যন্ত হোসেন শাহের সেনাপতি শাহ ইসমাইল গাজি কামাতা রাজ্য আক্রমণ করেন এবং হাজো পর্যন্ত এলাকা দখল করে নেন। কামতার রাজা নীলাম্বরকে বন্দী করা হয় ও রাজধানীর সম্পদ দখল করা হয়। মালদার একটি বিবরণীতে এটি লিপিবদ্ধ করা হয়।
উড়িষ্যা অভিযান
মাদালা পাঞ্জির মতে শাহ ইসমাইল গাজি ১৫০৮-০৯ সালে মান্দারান দুর্গ (বর্তমান হুগলি জেলা) থেকে তার অভিযান শুরু করেন এবং পুরী পৌঁছান। পথে জজপুর ও কটক আক্রমণ করা হয়। উড়িষ্যার গজপতি শাসক প্রতাপরুদ্র দক্ষিণের অভিযানে ব্যস্ত ছিলেন। এ সংবাদ পেয়ে তিনি ফিরে আসেন। তিনি বাংলার সেনাবাহিনীকে পরাজিত করেন ও বাংলার সীমান্ত পর্যন্ত তাদের পিছু নেন। তিনি মান্দারান দুর্গ পৌঁছান ও এটি অবরোধ করেন কিন্তু তা দখলে ব্যর্থ হন। হোসেন শাহের শাসনামল জুড়ে বাংলা ও উড়িষ্যার মধ্যে সীমান্ত সংঘর্ষ অব্যাহত ছিল।
ত্রিপুরা ও আরাকান অভিযান
রাজমালা নামক ত্রিপুরার রাজকীয় বিবরণী অনুযায়ী হোসেন শাহ চারবার ত্রিপুরায় সেনা প্রেরণ করেন। কিন্তু ত্রিপুরার সেনারা শক্ত প্রতিরোধ গড়ে তোলে এবং কোনো অঞ্চল তাদের হাতছাড়া হয়নি। কিন্তু খাওয়াস খানের সোনারগাঁ বিবরণী যা আধুনিক বেশ কিছু পণ্ডিত ব্যবহার করেন, তা অনুযায়ী ত্রিপুরার একটি অংশ হোসেন শাহের সেনারা দখল করে নেয়।
ত্রিপুরায় হোসেন শাহের অভিযানের সময় আরাকানের শাসক ত্রিপুরার শাসককে সাহায্য করেন। তিনি চট্টগ্রামও দখল করেন ও হোসেন শাহের কর্মকর্তাদের সেখান থেকে বিতাড়িত করেন। ১৫১৩ সালে হোসেন শাহ পরাগল খানকে আরাকান আক্রমণের দায়িত্ব দেন। পরাগল খান ফেনী নদীতে তার কেন্দ্র থেকে অগ্রসর হন। পরাগল খানের মৃত্যুর পর তার পুত্র ছুটি খান অভিযানের দায়িত্ব নেন এবং আরাকানিদের কাছ থেকে চট্টগ্রামের দখল কেড়ে নেয়ার আগ পর্যন্ত তা পরিচালনা করেন। এই লড়াই ১৫১৬ সালের দিকে শেষ হয়।
পর্তুগিজ নাবিক ভাস্কো ডা গামা ১৪৯৮ সালে সমুদ্রপথে ভারত আসেন। হোসেন শাহের রাজত্বের শেষের দিকে কূটনৈতিক সম্পর্ক স্থাপনের জন্য একটি পর্তুগিজ দল বাংলায় আসে।
সাংস্কৃতিক অবদান
হোসেন শাহের শাসনামলে বাংলা সাহিত্য বেশ সমৃদ্ধি লাভ করে। হোসেন শাহের অধীন চট্টগ্রামের শাসক পরাগল খানের পৃষ্ঠপোষকতায় কবীন্দ্র পরমেশ্বর তার পান্ডববিজয় রচনা করেন। এটি মহাভারতের একটি বাংলা সংস্করণ। একইভাবে পরাগল খানের উত্তরাধিকারী হিসেবে চট্টগ্রামের গভর্নর হওয়া তার পুত্র ছুটি খানের পৃষ্ঠপোষকতায় শ্রীকর নন্দী মহাভারতের আরেকটি সংস্করণ বাংলায় রচনা করেন। কবীন্দ্র পরমেশ্বর তার পান্ডববিজয় গ্রন্থে হোসেন শাহকে কলি যুগের কৃষ্ণের অবতার হিসেবে প্রশংসা করেছেন। বিজয় গুপ্ত তার মনসামঙ্গল এসময় রচনা করেন। তিনি হোসেন শাহকে অর্জুনের সাথে তুলনা করেছেন। এতে হোসেন শাহকে নৃপতি-তিলক (তিলক অর্থ রাজার চিহ্ন) ও জগৎ-ভূষণ (বিশ্বের সৌন্দর্য) হিসেবে উল্লেখ করা হয়েছে। হোসেন শাহের একজন কর্মকর্তা যশরাজ খান কিছু সংখ্যক বৈষ্ণব পদ রচনা করেন। তিনিও তার একটি পদে হোসেন শাহের সুনাম করেছেন। হোসেন শাহের আমলে বেশ কিছু উল্লেখযোগ্য ইমারত গড়ে উঠে। ওয়ালি মুহাম্মদ গৌড়ের ছোট সোনা মসজিদ নির্মাণ করেন।
ধর্মীয় সহিষ্ণুতা
হোসেন শাহের রাজত্বকাল হিন্দু প্রজাদের প্রতি উদার দৃষ্টিভঙ্গির জন্য পরিচিত। তবে আর. সি. মজুমদার দাবিমতে উড়িষ্যা অভিযানের সময় তিনি কিছু হিন্দু মন্দির ধ্বংস করেন। হোসেন শাহের রাজত্বকালে মধ্যযুগের সমাদৃত ধর্মগুরু চৈতন্য মহাপ্রভু ও তার অনুসারীরা ভক্তি প্রচার করেন। হোসেন শাহ তার ব্যাপারে জানতে পারলে কাজীকে নির্দেশ দেন যাতে তাকে কোনো প্রকার বাধা প্রদান করা না হয়। পরবর্তীতে তার প্রশাসনের দুজন উচ্চপর্যায়ের হিন্দু কর্মকর্তা ব্যক্তিগত সচিব (দবিরে খাস) রুপা গোস্বামী ও তার ঘনিষ্ঠ মন্ত্রী (সগির মালিক) সনাতন গোস্বামী চৈতন্য মহাপ্রভুর অনুসারী হন।
শ্রী নারায়ণী হাসপাতাল ও গবেষণা কেন্দ্র
শ্রী নারায়ণী হাসপাতাল ও গবেষণা কেন্দ্র ভারতের তামিলনাড়ুর ভেলোর শহরের বিখ্যাত শ্রী লক্ষ্মী স্বর্ণ মন্দিরের নিকটে অবস্থিত একটি সাধারণ হাসপাতাল। এই হাসপাতালটি শ্রী শক্তি আম্মা প্রতিষ্ঠা করেন। শ্রী নারায়ণী পিদম দ্বারা পরিচালিত হয়।
সু্যোগ - সুবিধা
হাসপাতালে দেওয়া সুবিধাগুলি হ'ল,
সেবা
শ্রী নারায়ণি হাসপাতালে প্রদত্ত বিশেষ পরিষেবাগুলি হল:
ফ্যাদম
ফ্যাদম হল দৈর্ঘ্য পরিমাপের একটি একক যা ব্রিটিশ ইমপেরিয়েল একক এবং প্রথাগত মার্কিন এককে ৬ ফিট (১.৮২৮৮ মিটার) এর সমান, এটি সাধারণত পানির গভীরতা পরিমাপের ক্ষেত্রে ব্যবহৃত হয়। ফ্যাদম কোন আন্তর্জাতিক একক (এস আই একক) নয়, এটি আন্তর্জাতিক ভাবে গৃহীত কোন নন-এস আই একক ও নয়। এসব সত্ত্বেও এটি ঐতিহাসিক ভাবে ইংরেজি ভাষাভাষী দেশগুলোতে সমুদ্রের গভীরতা পরিমাপের ক্ষেত্রে বহুল ব্যবহৃত একটি একক।
এক ইম্পেরিয়াল ফ্যাদম সমান দুই গজ হিসেব করা হয়। মূলত এটি একজন মানুষের প্রসারিত বাহুর সমান, এক নটিক্যাল মাইলের এক হাজার ভাগের এক ভাগ অথবা ব্রিটিশ ইম্পেরিয়াল গজ এর গুণিতক হিসেবে প্রকাশ করার উপর নির্ভর করে ফ্যাদমের আকার সামান্য পরিবর্তিত হয়। পূর্বে এ শব্দটি ৫-৫.৫ ফিট (১.৫-১.৭ মিটার) দৈর্ঘ্যের বিভিন্ন রকম এককের জন্য ব্যবহৃত হত।